Diari Oficial de la Generalitat Valenciana


Sumari del DOGV 7374, del 03-10-2014 (2014/8890)

RESOLUCIÓ de 26 de setembre de 2014, del rector de la Universitat d'Alacant, sobre creació i modificació de fitxers de dades de caràcter personal.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2014/09/26/(1)/dof/vci/html**

### Dades del document

Número de DOGV
:   7374

Data del DOGV
:   03-10-2014

Secció del DOGV
:   I. DISPOSICIONS GENERALS

Número del document
:   2014/8890


Data del document
:   26-09-2014

Organisme emissor
:   Universitat d'Alacant

Tipus de document
:   Resolució

Descriptors 

:   * Universitat d'Alacant
    * universitat
    * dades personals
    * base de dades
    * legislació

RESOLUCIÓ de 26 de setembre de 2014, del rector de la Universitat d'Alacant, sobre creació i modificació de fitxers de dades de caràcter personal. [2014/8890]  
Primer. Creació de fitxers  
Aprovar la creació dels fitxers que conté l'annex I d'aquesta resolució.  
  
Segon. Modificació de fitxers  
Aprovar la modificació del fitxer que apareix en l'annex II d'aquesta disposició, creat mitjançant resolució rectoral d'aquesta Universitat, el 17 de desembre de 2002 (DOGV 4418 i 4466, de 15 de gener de 2003 i 21 de març de 2003), per la qual es regulen els fitxers automatitzats de dades de caràcter personal.  
  
Tercer. Mesures de seguretat  
Els responsables dels fitxers i tractaments han d'adoptar les mesures d'índole tècnica i organitzatives necessàries per a garantir la seguretat de les dades de caràcter personal que hi apareixen i per a evitar-ne l'alteració, pèrdua, tractament o accés no autoritzat, tenint en compte l'estat de la tecnologia, la naturalesa de les dades emmagatzemades i els riscos a què estan exposades, bé provinguen de l'acció humana o del mitjà físic o natural. Per a això, elaborarà i implantarà la normativa de seguretat, ajustada al nivell de seguretat que requereix cada fitxer, mitjançant un document d'obligat compliment per al personal amb accés a les dades de caràcter personal i als sistemes d'informació, en els termes que arreplega el Reial decret 1720/2007, abans esmentat.  
  
  
Quart. Drets d'accés, rectificació, cancel·lació i oposició  
Els interessats tindran dret a l'accés, rectificació, cancel·lació i oposició de les seues dades de caràcter personal contingudes en els fitxers, segons la manera prevista en la Llei Orgànica 15/1999 i el Reial Decret 1720/2007 assenyalats, així com en l'altra normativa que en siga d'aplicació. Els drets esmentats seran exercits davant la Gerència de la Universitat d'Alacant.  
  
Cinquè. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Alacant, 26 de setembre de 2014.- El rector: Manuel Palomar Sanz.  
  
  
  
ANNEX I  
Fitxers que es creen  
  
  
Fitxer ALUMNI  
  
Finalitat i usos previstos: gestió de la xarxa social d'antics alumnes de la Universitat d'Alacant.  
Persones o col·lectius dels quals s'obtenen les dades o que resulten obligats a subministrar-los: antics alumnes de la Universitat d'Alacant.  
  
Procediment de recollida de les dades: format digital.  
Estructura bàsica del fitxer i descripció de les dades arreplegades: dades de caràcter identificatiu (nom i cognoms, adreça, telèfon, correu electrònic), acadèmiques (estudis i promoció a la qual pertany) i professionals (currículum professional). Tractament automatitzat.  
Cessions de dades previstes: cap.  
Òrgan responsable del fitxer i davant el qual es pot exercir el dret d'accés, rectificació, cancel·lació i oposició: Gerència.  
Mesures de seguretat: nivell bàsic.  
  
  
  
Fitxer PREVENWEB  
  
Finalitat i usos previstos: prevenció de riscos laborals.  
Persones o col·lectius dels quals s'obtenen les dades o que resulten obligats a subministrar-les: tots els treballadors i treballadores de la Universitat d'Alacant.  
Procediment de recollida de les dades: Format digital.  
Estructura bàsica del fitxer i descripció de les dades arreplegades: dades de caràcter identificatiu (nom i cognoms, correu electrònic i DNI), dades de característiques personals (estat civil, data de naixement, edat, sexe, nacionalitat) i professionals (lloc de treball). Tractament automatitzat.  
Cessions de dades previstes: cap.  
Òrgan responsable del fitxer i davant el qual es pot exercir el dret d'accés, rectificació, cancel·lació i oposició: Gerència.  
Mesures de seguretat: nivell bàsic.  
  
  
ANNEX II  
Fitxer que es modifica  
  
Fitxer automatitzat del SERVEI MÈDIC  
  
Finalitat i usos previstos: prestació de serveis sanitaris a la comunitat universitària.  
Persones o col·lectius dels quals s'obtenen les dades o que resulten obligats a subministrar-los: membres de la comunitat universitària.  
Procediment de recollida de les dades: enquestes o entrevistes.  
Estructura bàsica del fitxer i descripció de les dades arreplegades: Dades de caràcter identificatiu (NIF/DNI, adreça, núm. SS/mutualitat, telèfon, nom i cognoms), acadèmiques i professionals, de circumstàncies socials i de salut. Tractament automatitzat.  
Cessions de dades previstes: Agència Valenciana de Salut.  
Òrgan responsable del fitxer i davant el qual es pot exercir el dret d'accés, rectificació, cancel·lació i oposició: Gerència de la Universitat.  
  
Mesures de seguretat: nivell alt.


Còpia Permalink ELI